**Õpilasfirma dokumendid- põhikiri**

Õpilasfirma põhikiri ei ole lihtsalt üks valmiskirjutamist vajav paber, vaid teie ettevõtte kõige olulisem dokument (nn Õpilasfirma reeglistik), mis on teie Õpilasfirma tegevuse alus. Sellepärast peab see olema hoolikalt läbi mõeldud ja täpselt sõnastatud.   Õpilasfirma põhikiri ei pea olema keeruline, kuid peab sisaldama teie tegevuse põhiseisukohti ja -nõudeid.  Õpilasfirma kasutab aktsiaseltsi struktuuri. See annab kõikidele õpilastele võimaluse osaleda Õpilasfirma otsustusprotsessis ning õpetab tajuma ettevõtluses vajalikku omanikuvastutust.

**Põhikirja näidises on toodud** punktid, mis tavaliselt põhikirjades esinevad või on omased Õpilasfirmale kui õppeprotsessile. Kursiivkirjas tekst juhib tähelepanu sätetele, mida peate täiendama või valima oma Õpilasfirmale sobiva variandi. **Kursiivkirjas tekst ja see selgitav tekst tuleb enne esitamist põhikirjast kustutada.**

***NÄIDIS***

ÕPILASFIRMA…………………PÕHIKIRI

1. Õpilasfirma nimi on .….………………...………….…………... Ta asub aadressil ………………….. Õpilasfirma on loodud ………..……………..……… (*kool*) juurde.
2. Õpilasfirma toodab ............................... (*toode*) või osutab  …........................  teenust   (*tegevusala*).
3. Õpilasfirma ………………………………...……………………. on loodud aktsiaseltsi põhimõttel. Õpilasfirma omanikud on aktsionärid. Õpilasfirma algkapital saadakse ……….…..*(kas lihtaktsiate või liht- ja eelisaktsiate)* müügist. Ühelgi aktsionäril ei ole aktsiate kontrollpakki.
4. Õpilasfirma aktsiakapitali suurus on  **…€**.
5. Õpilasfirma registreerimistasu kantakse õpilasfirma kuludesse.
6. Õpilasfirma aktsiakapitali laiendamise, uute liikmete vastuvõtu, Õpilasfirmast välja arvamise ning juhatuse liikmete vahetamise otsustab Õpilasfirma üldkoosolek*.* Need otsused kooskõlastatakse juhendajaga.
7. Aktsionäridel on õigus nõuda vajadusel üldkoosoleku kokkukutsumist.
8. Õpilasfirmat juhib õpilasfirma liikmetest koosnev juhatus. Juhatuse otsuste vastu võtmiseks on vaja absoluutse enamuse kohalolek. Kõik küsimused otsustatakse häälteenamusega.
9. Õpilasfirmal on õigus maksta oma liikmetele palka ja preemiat ning palgata tööle ajutisi töötajaid.
10. Õpilasfirma toote kinnitab Junior Achievement Eesti.
11. Kõik 75 eurot ületavad väljaminekud kooskõlastab Õpilasfirma õpetaja või mentoriga. Kui õpilasfirma avab pangas arvelduskonto, ei pea pank õpilasfirma ja juhendaja vahelist kooskõlastust kontrollima. *(75-eurose väljamineku piiri võib vähendada, kuid mitte suurendada!)*
12. Õpilasfirma tegevuseks ei kasutata sponsorraha (välja arvatud sõitude finantseerimiseks üritustele ja ürituste osavõtumaksude tasumiseks).
13. Õpilasfirma tegevusperiood on  **xx.xx.xxxx – xx.xx.xxxx** (*Õpilasfirma asutamiskoosoleku päevast kuni* *hiljemalt 30. juunini*).
14. Õppeperioodi lõpus õpilasfirma likvideeritakse. Lõpetamisel esitatakse aruanne Junior Achievement Eestile ja jaotatakse aktsionäride vahel kasum vastavalt omandatud aktsiate väärtusele ja tüübile.
15. Juhul, kui Õpilasfirma lõpetab kahjumiga, jaotub kahjum õpilasfirma liikmete vahel võrdselt.

Põhikiri vastu võetud …………………………. Õpilasfirma direktor ......./NIMI/.........................

       (*kuupäev*)

   Juhendaja   ........../NIMI/...................